open-index/open-wikipedia-markdown huggingface dataset:
Peter Paul Rubens

thumb|Zelfportret van Rubens
[thumb|180px|Zyn Adam en Eva, gecopieerd van [Titiaan (1628–29) Prado, Madrid.]]
thumb|180px|''De Kruisoprichting'', 1610–11. Centroal panêel.

**Peter Paul Rubens** (Siegen, 28 juni 1577 - Antwerpn, 30 meie 1640) is verreweg de bekendste barokschilder oller tydn. Ze techniek wos fabuleus en 't drama dat 'n in ze werkn stak, is ni vele geëvenoard. Rubens wos oek diplomoat.

## Leevn en werk
Peter Paul Rubens is gebôorn in Duutsland uut Vlamsche, welgestelde ouders. Achter dat 'n opgenoomn is als Mêester in de schildersgilde in Antwerpn, goat Rubens in 1600 noar Italië. 

Je vertrok no Mantua woa dat ‘n in dienst gink an ‘t of van ertog Vincenzo I van Gonzaga, mo je stopteg’ êest in Venetië, woa dat ‘n schilderyen zag van Titiaan, Veronese en Tintoretto. De kleurn en composities van Veronese en Tintoretto aan e direct effect up ze maniere van schildern en Titiaan beïnvloedde styf zyn loater werk.

In 1601 reisdeg’t ie langs Firenze no Rome, woa dat ‘n de klassieke Griekse en Romeinse kunst bestudeerde en werkn van Italioansche mêesters copieerde. Je wierd doa surtout beïnvloed deur Michelangelo, Rafaël en Leonardo da Vinci. Je blêef in Italië tout in 1608.

As 'n were kêert in Antwerpn, vroagn Albrecht en Isabella, de aartsertoogn die in de Nederlandn boas zyn, vo hofschilder te kommn. In 't zelfste joar (1609) trouwt Rubens mè Isabella Brant.

E joar loater goat 'n weunn en werkn in een atelier an de Wapper in Antwerpn, mè e hêeln pak elpers (oek wel 'roapn' genoemd). 

Tusschn 1623 en 1633 reist ’n oek deur Spanje, Vrankryk, Iengeland en de Noordelikke Nederlandn op diplomatieke missies vo de Spoansche Habsburgers vo tout vrede te kommn. Filips IV van Spanje sloat em in 1624 tout ridder en keunink Karel I van Iengeland in 1630.

In 1626 goa ze vrouwe dôod. 

Rubens meugt nog ossan op diplomatieke missies; deze kêer is 't voe Albrecht en Isabella. 

As 'n were kêert uut Iengeland, ertrouwt 'n mè e jounk mèsje, Hélène Fourment. Rubens is 53 joar, zy is 16. 

Binst ze twidde verbluuf in Spanje in 1628-1629, begost ‘n de schilderyen van Titiaan were te bestudeern an ‘t Spoans of. Je was zot van zyn werkn en je copieerde doa zyn *Ountvourienge van Europa* en zyn *Adam en Eva*. Je gerakte doar ôok bevriend mi Diego Velázquez.

Peter Paul Rubens goa dôod in 1640 in Antwerpn. E legt doa begroavn in de Sint-Jacobskerke.

## Bekende schilderyen
* *De drie gratiën* 
* *De Roof der Sabijnse Maagden*
* *De Kindermoord*
* *Kruisoprichting* 
* *Kruisafneming*

## Externe koppelienge
* 't Huus van Rubens
Parys

**Parys** (Frans: *Paris*) is 'n oofdstad va Vrankryk. In 't stad zelve weunn d'r 2 miljoen menschn. Pak je grôot-Parys, ton kom je gemakkelik an 10 miljoen. De bynoame van Parys is *de Lichtstad*.

Parys is êen van die steedn woa da je op e poar vierkante kilometers de hêle weireld byêen et. Alle sôortn menschen weun d'r tope, va verschillige cultuurn en toaln.
thumb|left|Et symbool van Parys, den Ieffeltôorn

## Bevolkieng
D'inweuners van Parys noemn we Paryzenaers of Parisiens .

## Attraksjes
Parys is e stad die al vele êeuwn menschn antrekt. Toeristn vinn dat er e romantische antrekkiengskracht van uutgoat.
* Ieffeltôorn: 't mêest bekende monument in Parys.
* Louvre: e museum mi topstikkn ut olle tydn, o.a. de Mona Lisa va Leonardo Da Vinci.
* Moulin Rouge: e cabaret mi snelle danseressn mi pluumn in nunder gat die de *French cancan* dansn.
* Champs Elysées: de bekendste wienkelstroate, woa da sedert 1975 oek de Tour de France ankomt.
* Notre Dame: e kerke uut de vroege gotiek. Oek bekend va ze bultenoare.
* Montmartre: vroeger e plekke voe echte artistn, nu e val voe toeristn die slichte schilderyn koopn.
* Père-Lachaise: e kerkhof da vul legt me beroemde menschn lik Oscar Wilde, Edith Piaf, Albert Camus, Molière e Jim Morrison.
Veister

thumb|right|E veister
E **veister** is e gat in de meur van e gebouw, woa dat er lucht deure noa binn kan komn, en woadeure da j' noa buutn ku kykn. In veisters wordt er dikkers glas gestookn; dikkers is da dubbel glas voe isoloasje. De veisters kunn wordn opengezet, en ôok ofgeslootn met lattestôors (persjinnen) of gordynn. 

Neffest geweune veisters bestoan er ôok kantelveisters, die je nie hjillegans oopn kunt doen. Ge kunt ze geweune e bitje noa binn kanteln vo azô veske lucht binn te loatn.

E veister es ofgewirkt me een veisterkassine.
Veisterkassiene

thumb|Veisterkassine
E **(veister)kassine** is e verbredienge an e meur, juste ounder e veister. Ne veisterbank vormt azo e vlakke stroke an de buutnkant en/of de binnkant van de veister. Vroeger woaren da soms bree bankn woa da j' ip kost zittn, teegnwoordig wordt da meer gebruukt voe versierienge en zettn de menschn d'r plantjes of andere versieriengn ip.
Eirde

* Eirde (planete), de planete i nuus zunnestelsel woarop damme leven
* Eirde (ground), e miengelienge van klyte, zand en organische stoffn ip 't eirdippervlak, die dient ols groundloage vo plantngroei en vo d' ountwikkelienge van micro-organismn
Woater

thumb|Woater druppel
thumb|E glas woater
thumb|Vervrozen woater (ys)

**Woater** (H2O) is, chemisch gezien, e verbiendieng tusschn 2 woaterstofatoomn e 1 zuurstofatoom. By e geweune temperateure is woater vloeiboar, 't e gin kleur en 't riekt ni. 

Vanof exact 0° groadn Celsius vriest et vaste toet ys. Vanof 100° Celsius kookt et, by 1 atmosfeer druk.

Woater is styf belangryk voe nuus menschn. De ippervlak van de eirde bestoat voe mêer of 70% uut woater. En nuus lyf bestoa voe 66% uut woater: amme gin woater drienkn, goa me dôod.

't Wordt deur vele wetenschappers, at ni alle wetenschappers is, of een ideoal solvens oemschreven. ' t Is polair, 't ed e klêen moleculair gewicht, 't kom vele voren en 't i praktisch gin slichte neveneffecten. 't Kut doarom ook goe diffunderen, en deur da ze chemischen eigenschappn zo speciaal zyn, is 't ideaal vo protonen deure te geven.

In 't Westn is proper woater uut de kroane evident. Moa mêer of e miljard menschn op de weireld en gè drienkboar woater.
Celsius

**Celsius** is 'n êenheid voe de temperateure. 

De noame 'celsius' komt van een astronoom uut Zweedn: Anders Celsius (1701-1774). Die weetnschapper et de schoale voe 't êest gepresenteerd in 1742. In sommigte landn (lik Amerika) klappn ze nie va Celsius moa va Fahrenheit voe de temperateure te meetn.

Om et simpel uut te leggn (moa weetnschappelik is 't ni ounderd ten ounderd juste):
* De temperateure woaby da woater by e luchtdruk va 1 atmosfeer(= 1013 hPa) vervriest is 0&nbsp;°C.
* De temperateure woaby da woater by e luchtdruk va 1 atmosfeer verdampt is 100&nbsp;°C.
Ol wuk da doatusschn ligt, is verdêeld in 100 gelyke stiksjes. 

In 't begun lagen de weirdn anders: voe Anders Celsius wos 0 groadn 't kokpunt, e 100 groadn 't vriespunt. Loater e ze dat dus ommegekêerd.

Den SI-eenheid da de wetenschappers gebruuken voe temperateuren te meten is Kelvin, en 't ed dezelfste indeling of Celsius mo 't is 273,15 groaden bytelln.

Anderen êenheedn die overtyd ôok nog gebruukt wierdn zyn de Réaumur en de Rømer, en de dag va vdage wordt de Rankine ook nog gebruukt. De Rankineschoal pakt lik de Kelvinschoal ook 0° als absoluut nulpunt, mo rekent vanaf doar verder in êenheedn die in grotte gelyk zyn an groadn Fahrenheit.
Poliesjezone

Een **poliesjezone** es ne nieuwn term die ountstoan es met de politie-ervormienge en betêkent e groeperienge van êen of mêer steedn en gemeentn die ounder êenzelfde bestuur van de lokoale politie stoan. An 't oofd van een poliesjezone stoat nen korpschef of zonechef. In West-Vloandern zyn d'er 19 zones:

## Arroundissement Brugge
* PZ 5444: Brugge
* PZ 5445: Blanknberge, Zuunkerke
* PZ 5446: Damme, Knokke-Heist
* PZ 5447 *Et Outske*: Beirnem, Ôostkamp, Zedelgem
* PZ 5448 *Regio Tielt*: Ardôoie, Lichtervelde, Pittem, Ruuslee, Tielt, Wiengne
* PZ 5449: Ostende
* PZ 5450: Brèinienge, D'n Oane
* PZ 5451 *Middelkerke*: Middelkerke
* PZ 5452 *Kouter*: Gistel, Ichtegem, Jabbeke, Oedeburg, Toeroet

## Arroundissement Kortryk
* PZ 5453 *Ryôo*: Roeseloare, Yzegem, Ôoglee
* PZ 5454 *Midôow*: Meulebeke, Iengelmunstr, Dentergem, Ôostrôzebeke, Wielsbeke
* PZ 5455 *Grensleie*: Legem, Mêenn, Wevelgem
* PZ 5456 *Vlas*: Kortryk, Kuurne, Lendlee
* PZ 5457 *Myra*: Anzegem, Oavelgem, Spiere-Elking, Woaregem, Zwevegem
* PZ 5458 *Goavers*: Deirlyk, Oarelbeke

## Arroundissement Veurne
* PZ 5459 *Spôorkin*: Oalveringem, Lo-Rênienge, Veurne
* PZ 5460 *Poolders*: Diksmude, Oetulst, Kookloare, Kortemark
* PZ 5461 *Westkuste*: De Panne, Koksyde, Nieuwpôort
* PZ 5462 *Arrôo Yper*: Euvelland, Yper, Langemark-Poelkapelle, Mêesn, Môoslee, Poperienge, Stoan, Vletern, Wervik, Zunnebeke
Els Pynoo

thumb|Els Pynoo mè eurn nen partner Danny Mommens
**Els Pynoo** (Kortryk) es de zangeresse va Vive la Fête. Z'es tope met de zanger Danny Mommens en es een markante verskyninge: z'eit een ôge, bykan naïeve stemme, en eur nen outfit by iptreedns es ôok oltyd gewoagd.

## Persôonlik
Tot eur 15e weundige ze in Marke by eur ouders en gink noa 't skole na Onze Lieve Vrouw van
Vlaanderen. Doarachter vertrok ze noa Gent vo plastische kunstn te goan studeern. 
Vandoage den dag weunt ze in Olsene, tope me eur ne partner Danny Mommens.
Naar eign zeggn eit ze "overwogen voor een uus in Marke te kopen (...) Uuteindelik ein me toch besloten vo toch iet dichter by steden lik Gent, Brussel en Antwerpn te weunn".

## Bronn
Vive La Fête

thumb|right|Vive la Fête ip een iptreedn
**Vive La Fête** es de groep van Danny Mommens en Els Pynoo, die in 't woare leevn een koppel vormn. De groep weird gekenmerkt deur een typische geluud, die nogol vele doe peizn an de joarn '80 New Wave en Dance-punk. Els Pynoo es de zangeresse en zingt mêestol in 't Frans. De groep es ipgericht in 1997, toen da Danny Mommens, toen nog by dEUS een poar liedjes ippaktige. Doaruut es de êeste ploate geboorn, *Paris*, me doarip de bekendste single 'Je Ne Veux Pas'.

## Leedn
* Danny Mommens (gitare, bas, synthesizers, zang)
* Els Pynoo (zang, synthesizers)
* Dirk Cant (bas)
* Stefan Misseghers (drums)
* François (synthesizers)

## Discografie
* Paris (1998)
* Attaque Surprise (2000)
* Republique Populaire (2001)
* Nuit Blanche (2003)
* Grand prix (2005)
* Grand Prix + La Verite (2006) (gelimiteerde dubbel CD)
* Vive les Remixes (2006)
* Jour de chance (2007)

## Externe koppeliengn
* Officiëeln site
* Biografie by Belgianmusic.net
Eernegem

**Eernegem** is e dêelgemêente van de Belgische gemêente Ichtegem. 't Is geleegn tussn Ichtegem-centrum en Gistel. Der weunn oungeveer 6585 inweuners.
## Korte geschiedenisse
Volgest specialistn kêert de noame Eernegem were toet 'n tyd van de Frankische kolonisoasje. Êen of ander Arnjo (Erno) et hier en hoeve begost. Ze kienders (=inga) bleevn d'r weunn (=gem). De noame Eernegem betêeknt dus eigentlik: weunplekke van de kienders van Arnjo. D' hêernhoeve bestot vermoedelik ol van 't joar zevenhoenderd.

In 't nôorden van 't dorp, lanst de Ganzestroate, o je toet 1954 e mote. Da was verzekerst ter versterkienge teegn d'involln van de Nôormann in de joarn negenhoenderd.
## Beziensweirdigheedn
:15px *Kykt noa [[Bouwkundig erfgoed in Eernegem]]*
## Bekende inweuners
*Stern Demeulenare
*Rik Samaey: ex-basketter
*Johan Verstreken
*Wim Vansevenant: coureur
*Jurgen Van De Walle: coureur
The Ramones

**The Ramones** wos een Amerikoanschn punk-rockgroep. 

## Geschiedenisse
In 1974 kwamn vier jounge gastn uut Queens New York tope om muziek te moakn: Joey (zanger), Johnny (gitaar), Dee Dee (bas) e Tommy (drum). Da wos te vulln in de periode van de disco, moa disco wos nunder genre nie. Dee Dee woun 'n êestn die ze zelvn "Ramone" noemde. En ol d'ander dein nem achter. De noame Ramone komt eigentlik va Paul Mc Cartney van The Beatles: a Mc Cartney in een hotel kwam, gebruuktnde e voalsche noame: Paul Ramone.

In 1976 moakn ze nunder êeste ploate: *Ramones*. Nunder styl va muziek is: korte nummers, styf zêre en surtout lude speeln. 

De groep et dikkers veranderd va opstelling. Marky Ramone gienk weg in 't begun va de joarn '80 (e wos mêer drounke of nuchter) en in zyn plekke kwam Ritchie. In 1987 goenk Ritchie zelve weg. Op 't moment da Marky stopte mè drinkn muchn'de were kêern in de groep. In 1989 goenk Dee Dee, die ol de songs schrêef, weg voer e solo-carrière (die ol gèn kantn marcheerde). 

De Ramones stopnde in 1996. Z'en vele gastn kunn beïnvloen, moa toch en ze nôois styf vele ploatn verkocht. In 2001 gink Joey Ramone dôod. In 2002 Dee Dee Ramone. In 2004 Johnny Ramone.

## Typisch Ramones
* Typisch voe nunder is de zinnetjes die ze overol en ossan tusschn smytn: *Gabba Gabba Hey* en oek *Hey Ho, Let's Go*. Op live optreedns begunt de bassist ouk ossan mè te zeggn: *one-two-three-four*. 
* Nunder imago is ouk speciaal: z'addn ollemoale e zwort leern vestje an, nunder oar wos slykevet, e ze verroernde va gè vinne azze optraadn.

## Discografie
* *Ramones* (1976, studio)
* *Ramones Leave Home* (1976, studio)
* *Rocket to Russia* (1977, studio)
* *Road to Ruin* (1978?, studio)
* *Rock 'n Roll High School* (1979, soundtrack)
* *It's Alive* (1979, live, ollêne in Iengeland)
* *End of the Century* (1980, studio)
* *Pleasant Dreams* (1981, studio)
* *Subterranean Jungle* (1983, studio)
* *Too Tough to Die* (1984, studio)
* *Animal Boy* (1986, studio)
* *Halfway to Sanity* (1987, studio)
* *Ramones Mania* (1988)
* *Brain Drain* (1989)
* *Loco Live* (1992, live)
* *Mondo Bizarro* (1992, studio)
* *Acid Eaters* (1994, covers)
* *Adios Amigos* (1995, studio)
* *We're Outta Here* (live, nunder latste optreedn)
* ''Anthology

## Externe koppelienge
* Mak joen eigen Ramones-noame!
500 (getal)

**500** (*vuufounderd*) es 't geheel getal volgend ip 499 en vôorofgoand an 501. 

## Wiskundige eigenschappn
500 es een Harshad nummer.

## Ip andre gebiedn
**Vuufounderd** es ôok
* een otto, de Ford Five Hundred of nen Fiat 500
* nen noame va een koartspel, zie 500 (koartspel).
* een spel vo buutn, zie 500 (spel vo buutn)
* een HTTP stoatus code vo **Internal Server Error**
* een SMTP stoatus code die wil zeggn *a syntax error has occurred due to unrecognized command*
* de joarn 500 achter en 500 vôor Christus.
Seaside festival

Het **Seaside festival** wos in de joarn '80 een festival vo alternatieve muziek in België.

Het Seaside festival wierd joarliks georganiseerd in 't twidde weekend van ogustus in De Panne, met uutzounderinge van de allerlatste editie (1986) die in Veurne deureging. 

Ip de verschillende edities van het Seaside festival troadn ounder andere de volgende voorol groepn ip: The Cure, Public Image Limited, Siouxsie and the Banshees, Killing Joke, Echo and the Bunnymen, The March Violets, New Order, Fad Gadget, The Stranglers en The Ramones, en ôok Belgische artistn, gelyk: TC Matic, Front 242, Red Zebra, Luc Van Acker en Arbeid Adelt!. Ol die groepn woarn de crème de la crème van de New Wave, een muziekstrôminge die ton eur ôogtepunt kende.

1985 wos voor het Seaside festival een topjoar. Mêer dan 20.000 minsn zaktn of noa De Panne. In 't voorjoar van 1987 ein de organisatoorn beslist vo der mee te kappn.

Twêe festivals gingn verder woa da Seaside stopte: Polderrock (Oedeburg, West-Vloandern) en Pukkelpop (Leopoldsburg, Limburg).
Adolphe Sax

thumb|200px|''Adolphe Sax''
**Antoine Joseph Adolphe Sax** (Dinant, 6 november 1814 - Parys, 4 februoari 1894) wos ne Woalse moakere van muziekinstrumentn.  J' es surtout gekend as den uutvinder van de saxofong.

In 1841 veruusde 't ie noa Parys, woa dat ie e hêel nieuwe reekse instrumentn begoste te bouwn.  In 1846 patenteerde 't ie de saxofong.

Je stierf in 1894 in Parys en ligt begroaven in Montmartre.

J' èt in de joaren '90 nog ip de briefkes van 200 frang gestoan.

## Referenties
* *Adolphe Sax*, Malou Haine, Editions Université Bruxelles, Bruxelles, 1980 ISBN 978-2800407111

* *Sax, Mule & Co*, Jean-Pierre Thiollet, H & D Editions, Parys, 2004 ISBN 978-2914266031
2

2 v.Chr. - 1 v.Chr. - 1 - **2** - 3 - 4 - 5
't Joar **2** is 't 2e joar in de 1e eeuwe volgenst de christelikke joartellienge.
thumb|Lucius Julius Caesar
## Gebeurtenissn
*Tiberius Claudius Nero kêert were noa Rome ip vroage van keizer Augustus. 
*In de stad Rome zyn der al 1.000.000 inweuners.
*By de Romeinn wordt de zunnegod Mithras verêerd.
*Publius Alfenus Varus en Publius Vinicius wordn consul benoemd.
*Êeste volkstellienge in 't Chinees Keizerryk: der leevn ± 57 miljoen menschn.
## Geboorn
*Apollonius van Tyana, Grieks neopythagoreïsch filosoof (gestorvn 98)
## Gestorvn
* Lucius Julius Caesar Vipsanianus (19), zeune van Marcus Vipsanius Agrippa
## Kykt ôok by
* 2 (getal)
3

1 v.Chr. - 1 - 2 - **3** - 4 - 5 - 6
't Joar **3** is 't 3e joar in d' 1e eeuwe volgenst de christelikke joartellienge.
[thumb|Keizer [Augustus]]
## Gebeurtenissn
* De Senoat verlengt de bevoegdheedn van keizer Augustus ols princeps vor een ambtsperiode van 10 joar.
* De Gallische bevolkinge makt kennisse met de Romeinsche architecteure lik boogconstructies van stêen. 
* Gaius Vipsanius Agrippa voert e veldtocht in 't keuninkryk Armenië en gerakt gekwetst binst de belegeringe van Artagira.

## Geboorn
* Paulus, apostel en prediker van 't Christndom
* Tiberius Claudius Balbillus, Romeinsche polletieker en astroloog (gest. 79)

## Gestorvn
* Bao Xuan, Chineesche polletieker van de Han-dynastie

## Kykt ôok by
*3 (getal)
4

1 - 2 - 3 - **4** - 5 - 6 - 7
't Joar **4** is 't 4e joar in d' 1e eeuwe volgenst de christelikke joartellienge.
thumb|Gaius Caesar (Gaius Vipsanius Agrippa)
## Gebeurtenissn
* De Romeinsche Senoat voert de wet *Lex Aelia Sentia* in. Sloavn wordn beter beschermd en meugn toet 30 jaar 't Romeins burgerrecht anvroagn.
* Keizer Augustus roept Tiberius Claudius Nero noa Rome, en benoemt hem toet zyn erfgenoam en toekomstige keizer. Ip 't zelfste moment wordt Marcus Agrippa Postumus, de joungste zeune van Marcus Vipsanius Agrippa, ook g'adopteerd deur Augustus.
* Tiberius wordt were benoemd toet ipperbevelhebber van 't Romeins leger in Germania en adopteert Germanicus Julius Caesar ols derde trôonipvolger.
* Gaius Caesar, den oudste zeune van Marcus Vipsanius Agrippa, sterft in Limyra aan zyn kwetseurn. Augustus verliest twêe erfipvolgers in drie joar tyd.
* Claudia Livia, dochter van Nero Claudius Drusus, trouwt mè Drusus Julius Caesar, zeune van Tiberius.

## Geboorn
*Lucius Iunius Moderatus Columella, Romeinsche schryver (gestorvn 70)

## Gestorvn
* 21 februoari - Gaius Vipsanius Agrippa (Gaius Caesar) (24), oudste zeune van Marcus Vipsanius Agrippa
* Gaius Trebatius Testa, Romeinsche rechtsgeleerdn

## Kykt ôok by
*4 (getal)
5

2 - 3 - 4 - **5** - 6 - 7 - 8
't Joar **5** is 't 5e joar in d' 1e eeuwe volgenst de christelikke joartellienge.
thumb|Tiberius
## Gebeurtenissen
* De Germoansche stammen Cimbri en Chatti zendn ambassadeurs noa Rome.
* Tiberius verovert Germania Inferior.
* Germanicus Julius Caesar trouwt mè zyn nichte Vipsania Agrippina maior (Agrippina de Oudere), e klêendochter van keizer Augustus.

## Geboorn
* Julia Drusi Caesaris,  dochter van Drusus Claudius Nero en Livilla

## Gestorvn
* Gaius Asinius Pollio (81), Romeinsche consul en veldhêre

## Kykt ook by
*5 (getal)
500

497 - 498 - 499 - **500** - 501 - 502 - 503
't Joar **500** was e schrikkeljoar die begost ip e zoaterdag in de Julioansche kalender. 
thumb| Europa roend 't joar 500
## Gebeurtenissen
* Slag by Dijon tusschn de broers Gundobad en Godigisel over d' erfenisse van 't keunienkryk Bourgondië. Godigisel wordt gesteund deur e Frankisch leger van Clovis I en azo wordt Gundobad versleegn. Je vlucht noa 't gebied van d' Ostrogootn en zoekt asiel in Avignon.
* De Visigootn oender Alarik II vallen Zuud-Gallië binnen en oenderdrukken 't verzet van de Gallo-Romeinsche bevolkienge. 
* De Salische Wet, êen van d' êerste wetboekn sins de Romeinen, wordt an 't begun van  de zesde êeuwe deur Clovis ingevoerd. In zyn ryk leevn verschillige stammen t'hope en e wet is nôdig vo d' orde te kunnen bewoarn. De Salische wettekstn goan surtout over erfenisse, diefstal, môord en geweld. Ze regeln ook de posiesje van de vrouwe in 't huwelyk. De straffen zyn bykans allemolle geldstraffen. 
## Geboorn
* Berthacharius, keunienk van de Thüriengers (woarschynlikn doatum)
## Gestorvn
* Claffo, keunienk (hertog) van de Longobardn (woarschynlikn doatum)
6

3 - 4 - 5 - **6** - 7 - 8 - 9
't Joar **6** was e geweun joar die begost ip e vrydag in de Julioansche kalender.
[thumb|Princeps [Augustus]]
## Gebeurtenissn
*  Vanwege e tekort an eetn in Rome verdubbelt Augustus de groanrantsoenen die an de menschn wordn uytgedêeld. Je zendt zyn gevolg van sloavn weg en platst de senoat vor oenbepoaldn tyd in reces.
* De Princeps Augustus richt e schatkist ip, de aerarium militare, vo geld uyt te kêern an gepensioneerde legioenveteroanen. Da wordt gefinancierd deur e belastinge van 5% ip erfenissen, e système die zou vôorngesteld zyn in de memoires van Julius Caesar.
* Den tempel van Castor en Pollux wordt in Rome were ingewyd vo Tiberius.
* Princeps Augustus verbant Agrippa Postumus, êen van zyn g'adopteerde zeuns, noa 't eiland Planasia.
* Begun van de Pannonischn Ipstand: De Keltische stammen in Illyricum kommen in ipstand teegn de Romeinsche overheersinge.

## Geboren
* Gaius Manlius Valens, Romeinsche senateur en consul (gest. 96)
* Johannes, apostel en prediker van 't Christndom
* Marcus Aemilius Lepidus, Romeinsche polletieker (gest. 39)
* Milonia Caesonia, vrouwe van Caligula (gest. 41)
* Nero Julius Caesar, zeune van Germanicus  en Agrippina de Oudere (gest. 33)

## Gestorvn
* Orodes III, keunink (*shah*) van 't Parthisch Ryk
* Terentia, vrouwe van Marcus Tullius Cicero 

## Kykt ôok by
*6 (getal)
Beseloare

**Beseloare** (Nederlands: *Beselare*) es een dêelgemêente van Zunnebeke. 't Es doa nog wrêed landelik en kalme.
 
## Attraksjes
Beseloare es vorol gekend voe z'n heksn. D'r zyn ier in tyd roare dingn gebeurd. Ne kêer in de twêe joar verbrann ze doa met vele tralala nog een hekse. Da gebeurt ollemoale met d'n heksestoet. Olle minsn va Beseloare meugn ton vo nietn binn of doen mee. 't Sjiekst is vaneigns vo de nietsvermoednde minsn die stoan te kykn te doen verschietn.

Gekende heksn in Beseloare woarn Sefa Bubbels, Clette 't Aendegat, Dokke van d'Heulebeke, Fyte Kwick, Meele Crotte, Tanneken Vanhulle, Treze Belle, Leeme Caduul en Calle Bletters.
thumb|left|Beeld in brons van hekse Sefa Bubbels ip de markt

## Beziensweirdigheedn
:15px *Kyk noa [[Bouwkundig erfgoed in Beseloare]]*
## Geboorn in Beseloare
*Edward Vermeulen (Warden Oom), volksschryver

## Externe koppeliengn
*De site van 'n heksestoet
* Website va de gemêente Zunnebeke
*Beselare, om van te houden
7

4 - 5 - 6 - **7** - 8 - 9 - 10
't Joar **7** was e geweun joar die begost ip e zoaterdag in de Julioansche kalender.
thumb| Marcus Vipsanius Agrippa Postumus
## Gebeurtenissen
* Publius Quinctilius Varus wordt benoemd toet proconsul van Germania Inferior en krygt 't ipperbevel over 't Romeins leger. 
* Marcus Vipsanius Agrippa Postumus wordt deur de Senoat vo polletieke redens verbannen noa 't eiland Pianosia.
* Arminius, leider van de Germoansche stamme de Cheruskn, kêert were noa Germania achter dat ie e Cheruskisch hulpleger oender Romeins bevel ha geleid. De Romeinen, oender leidinge van Publius Quinctilius Varus, probeern hunder gezag uyt te breidn noa de Weser en de Elbe. Arminius begunt ton alliansjes te sluytn mè verschillige andere Germoansche stammen vo de Romeinen teegn t' houdn.
* Illyrische stammen in Pannonië en Dalmatië zetten de Grôotn Illyrischn Ipstand teegn de Romeinsche overheersinge vôort 
* Den bouw van de Tempel van Concordia begunt.
* Keunink Orodes III van 't Parthisch Ryk wordt vanwege zyn schrikbewind deur Parthische aristocroatn vermôord.

## Geboorn
*Drusus Julius Caesar, zeune van Germanicus Julius Caesar (gest. 33)
* Gnaeus Domitius Corbulo, Romeinsche generoal (gest. 67)

## Gestorvn
*Orodes III, keunienk van Parthië
* Glaphyra, prinsesse en dochter van Archelaüs van Cappadocië
* Dionysius van Halicarnassus, Griekschn historicus en schryver

## Kykt ôok by
*7 (getal)
8

5 - 6 - 7 - **8** - 9 - 10 - 11
't Joar **8** was e schrikkeljoar die begost ip e zundag in de Julioansche kalender.
## Gebeurtenissen
thumb|350px|De verbanninge van Ovidius uyt Rome deur William Turner
* 3 ogustus - De Romeinse generoal en loatere keizer Tiberius versloat de Illyriërs in Dalmatië, moa de Grôte Illyrischn Ipstand goat deure.
* Vipsania Julia Agrippina wordt beschuldigd van overspel en deur keizer Augustus verbannen noa 't eiland Pianosa.
* De Romeinschn dichter Ovidius wordt uyt Rome verbannen noa Tomis an de kust van de Zwarte Zêe (nu Constanța). 
* Tiberius Claudius Nero versloat de Sugambri, e Germoans volk, en verplicht under te verhuuzn noa de nôordelyke Reynoever.

## Geboorn
* Titus Flavius Sabinus, Romeinsche pollitieker en militair

## Gestorvn
* Marcus Valerius Messalla Corvinus, Romeinsche generoal en pollitieker
 
## Kykt ôok by
*8 (getal)
9

6 - 7 - 8 - **9** - 10 - 11 - 12
't Joar **9** was e geweun joar die begost ip e diesndag in de Julioansche kalender.
thumb|Slag by 't Teutoburgerbus of de Varusslag deur Otto Albert Koch
## Gebeurtenissn
*Slag by 't Teutoburgerbus: E Romeins leger van drie legioenn, angevoerd deur commandant Publius Quinctilius Varus, wordt in de val gelokt en deur de Cheruskn, e Germoansche stamme, bykan hêlegans uutgemôord. De Cheruskn wordn angevoerd deur de Germoan Arminius.
*De Romeinsche schryver Titus Livius gift zyn werk *Ab Urbe Condita* uut, en historische beschryvienge van de stad Rome, vanof d' 8ste  êeuwe v.Chr. tout round 't  joar 10.
  
## Geboorn
* 17 november - Titus Flavius Vespasianus, Romeinsche keizer (gestorvn 79)

## Gestorvn
* Publius Quinctilius Varus, Romeinsche consul en veldhêre

## Kykt ôok by
* 9 (getal)
Westoek

De **Westoek** is e streke ol weerskantn van de Schreve onder de leiedaele en de NoordZeë.
 
Deur de Westoek lopt 'n Yzer, 't gebied te westn doavan noemn ze Bachtn de Kupe.

## Vlamschn Westoek
Den Vlamschn Westoek legt in 't uuterste westn van de Belgische provinsje West-Vloandern (buutnstoanders noemn dat ouk wel e ki de *Far West*).
De streke omvat de arroundissementn: Veurn, Diksmude en Yper.
De Vlamschen Westoek omvat de steedn en gemêentn:
* Diksmude
* Euvelland
* Kookloare
* Kortemark
* Langemark-Poelkapelle
* Lo-Rênienge
* Mêesn
* Oalveringem
* Oetulst
* Poperienge
* Stoan
* Veurne
* Vletern
* Wervik
* Yper
* Zunnebeke

De Belgische kustgemêentn De Panne, Koksyde en Nieuwpoort zyn toeristisch soms by een andere regio ingedêeld: de Westkust.

### Band mi Vrankryk
De Vlamschen Westoek werkt sedert 2008 nauwe t’ope mi Vrankryk. In april 2008 besliste Vlams minister Geert Bourgeois mi zyn Franschen collega om e Europeesche Groeperieng vo Territoriale Soamnwerkieng (EGTS) te moakn tusschen de Westoek en de Opoalkust. Dat zou moetn ten vôordele zyn van ‘t toerisme, mobiliteit, ulpverlenieng en communicoasje.

## Fransch Westoek
De Fransch Westoek legt in 't nôordn van Vrankryk en komt overêen me 't Fransche arroundissement Duunkerke.
't schikke om de noordsche provincie van Fransch-Vlaenderen.

De Fransch Westoek bedraegt de drie nateurlike streeken:
*Blootlandthumb|150px|Blootland
*Houtlandthumb|150px|Houtland
*'t Noorden van 't Leiedaelethumb|150px|'t Leiedaele in de Fransch Westoek

## Externe koppeliengn
*Vlamschn Westoek (site van provinciebestuur)
*Vlamschn Westoek (commerciële site)
Klinieke

E **klinieke** is een instellienge wo da zieke menschn verzorgd wordn, of wo dat 'er professionele gezoundeidszorg gegeevn wordt. Da wor gedoan deur dokteurs, specialistn en verplegers en verpleegsters.

## Zie ôok
* Lyste va kliniekn in West-Vloandern
Lyste va kliniekn in West-Vloandern

Da is ier e **lyste van [[klinieke|kliniekn]] in de [[provinsje]] [[West-Vloandern]]**

* Beirnem
** Psychiatrisch Centrum Sint-Amandus
* Blanknberge:
**AZ Koningin Fabiola
* Brugge:
** AZ Sint-Jan
** AZ Sint-Lucas
** Psychiatrisch Ziekenhuis Onze-Lieve-Vrouw
** Psycho-Therapeutisch Centrum Rustenburg
* Damme:
** Elisabeth Ziekenhuis (Sysêle)
* Yper
** Psychiatrisch Ziekenhuis Heilig Hart
** Regionaal Ziekenhuis Jan Yperman
* Yzegem
** Revalidatiecentrum Ten Bos
** Sint-Jozefskliniek
* Kortemark
** Verpleegtehuis Godvelde
* Kortryk:
** AZ Groeninge
** Gezondheidszorg Heilige Familie
* Menen:
** CIGB OLV van Vrede
** Heilig-Hartziekenhuis
* Oostduunkerke
** Koning Elisabeth Instituut
* Ostende:
** AZ Damiaan
** Belgisch Zee-Instituut Voor Orthopedie
** Henri Serruys Ziekenhuis
* Pittem
** Neurologisch Kliniek Sint-Jozef
* Poperinge
** Regionaal Ziekenhuis Jan Yperman
* Roeseloare
** Heilig-Hartziekenhuis
** Stedelijk Ziekenhuis
* Tielt
** Sint-Andriesziekenhuis
* Toeroet
** Sint-Rembertziekenhuis
* Veurne
** Sint-Augustinus Kliniek
* Woaregem
** Kliniek OLV Van Lourdes
* Wervik
** Sint-Janhospitaal

## Externe koppelienge
* Hospitals.be
WTC-toorns

thumb|right|De twêe ôogste toorns van 't WTC

De **WTC-toorns** of **World Trade Center** woarn de mêest zichtboare ounderdêeln van 't WTC-complex, een complex va mêerdere wolknkrabbers in New York. Met under ôogte, 417 meiter, woarn ze de ôogste gebouwn in New York. Der woarn 110 verdiepn in.

## Geschiedenisse
De bouw van 't World Trade Center es begonn in 1966 en ofgelôopn in 1970. Ip da moment wos 't ôogste gebouw van de weireld en doardeure een symbool van de Amerikoanse overmacht.

In 2001, mêer bepoald ip de 11sten september es 't deur nen terroristischn anslag verwoest, toun da twêe vliegers te kloffe in de toorns vloogn. Tôpe met de ansloagn ip 't Pentagon en de mislukte anslag ip 't Wit Uus vieln der oungeveer 3000 dôodn. Den anslag es ipgeëist gewist deur Osama Bin Laden; een oanzienlik deel van de inweuners van New York vermoedt dat den anslag expres of per oungeluk es meugelik gemoakt deur een deel van de eigen overeid.
Woomn

**Woomn** is e dorp in de Belgische provinsje West-Vloandern. Woomn ligt an den Yzer en 't is sinds 1977 een dêelgemente van 't stad Diksmude. 

Toet 't ende van 1976 wos 't Joenkershove ook by Woomn, moar by de gemeentelikke erindieling moest da nar Oetulst goan. 't Ligt last de groate boane, den N369 die van Diksmude naar Yper loapt.

## Beziensweirdigeedn
:15px *Kykt noa [[Bouwkundig erfgoed in Woomn]]*
Up 't groundgebied va Woomn ligt 't kasteel De Blankoart met e park en e vyver (50 a). 't Is e natuurreservoat en e part van de broekn in de lêge overstroomboare polders van den Yzer. Diene vyver is oenstoan in de 15ste en 16sten êeuw deur turfwinnieng. In dien omtrek is ter oak ne woaterpruductiecentrum, ne groatn bassing woar da ze drienkwoater produceern. Den alscholvere, de brune kiekndief en de blauwn reiger zyn van de meest vokommnde veugels. Da gebied is ne slapplaatse voer deurtrekkende woaterveugels en verschillnde soartn overwienterende eendn en ganzn.

By De Blankoart ku je schone toern wandeln ('t Blankoart wandelpad) en ge passeert er lanks de vochtige Yzerbroekn. De Yzerbroekn zyn 4.000 ha groot en liggn langs 'n rechteroever van 'n Yzer. Ze loopn van Oostvletern toet Diksmude.

De Sint-Andreaskerke die 't end de joarn 80 ersteld e gemoderniseerd is gewest achter den brand in 1985. D'ôorzoake van de brand wos e kortsluutinge.  De kerke doarvoorn werd in den Grootn oorlog in 1914 helegans vernield en werd in 25 erupgebouwd. Diene kerke brandde toen in 1985 uut, en werd de joarn doarup ersteld en erupgebouwd. By die erupbouw werdn de drie beukn ounder êen dak gebrocht en werdn de pilarn weggenomn. Doardeure ountstound der êen grote moderne ruumte, da uutkeek up 't altoar, da nie achteroan in de kerke stoat moar averwege an ne zygevel.     

De nieuwe kerke is getêkend deur Willy Devriendt, ne lokoaln architect.  Den binnenkant is vree modern beist da j't an de buutnkant nie echt ziet.        

Ofbeeldienge:Woumen Sint-Andreaskerk 2012.JPG|Sint-Andreaskerke
Ofbeeldienge:De Blankaart, vijver en kasteel.jpg|De Blankoart: vyver en kastêel
Ofbeeldienge:Woumen Blankaart Waterproductie.JPG|De Blankoart: woaterproductiecenter
11 september

**11 september** is den 254stn dag van 't joar (255stn dag in e schrikkeljoar) in de Gregorioansche kalender. Nog 111 doagn tout 't ende van 't joar.

## Gebeurtenissn
* 1714 - Nederlage van Catalonië tegen de Spoansche troepn va Felip V va Bourbon. Tot da joar was Catalonië een onafhankelike natie, en ze verloorn hierachter de nationale vryheedn, under eigen wetten en der werd e verbod upgeleid voe Catalaans te klappn. De nationale feestdag van Catalunya.

* 2001 - 11 september is sedert 2001, vorol gekend voe de ansloagn up de WTC-toorns in New York. En 't begun van de openlike stryd met 't terrorisme.

## Geboorn
* 1524 - Pierre de Ronsard
* 1959 - Bert Anciaux
* 1961 - Sophie de Schaepdrijver
* 1962 - Filip Dewinter
* 1963 - Kurt Defrancq

## Gestorvn
* 1606 - Karel Van Mander
* 1733 - François Couperin, Fransche compositeur en organist 
* 2013 - Fernand Boone, West-Vlamsche keeper
Catalonië

**Catalonië** (Cataloans: *Catalunya*, Spoans: *Cataluña*, Aranees: *Catalonha*) is één van de 17 zelfstandige Spoansche regio's met oungeveer 7 miljoen inweuners in 't noordoostn van Spanje. 't Is t'ope met 't Basknland de moteur van de Spoansche economie en 't rykste stik van 't land. Den oofdstad is Barcelona.

Catalonië eet e sterk identiteitsgevoel met een eign toale en een eign parlement. Sins kort een z'ook weer een eign statuut (in 't Cataloans wilt dadde eigenltik 't zelfste zeggn lik e groundwet woarin dat er gesteld wordt da Catalonië een noatie is binn Spanje). De Cataloansche bevolkienge is in 't algemeen vree jovioal en stoat oopn voe nieuw bloed. In Spanje zelve zyn de Cataloann wel gekend voe nogol up under geld te zittn.

## Geschiedenisse
Catalonië was een ounafhankelik land van in de vroege middeleeuwn. 't Eeste Cataloanse parlement dateert uut 'n elfde eeuwe. De goudn tyd van de Cataloanse geschiedenisse is round de dertienste en veertienste eeuwe. In de vichtienste eeuwe aan ze zyder zelfs een consuloat in Brugge.
In 1714 verliest Catalonië 't geen dat er nog overgebleevn was van z'n eigen instelliengn o de keunienk Filip de vuufdn heel 't Iberisch schiereiland wil centraliseern no z'n eigen gedacht. De Cataloansche toale en cultuur werdn me geweld verbann deur de Spoansche bezetters. De Cataloann kreegn were e vorm va zefbesteur binst de Twidde Spoansche Republiek in de joarn 1930.

Ten tyde van generoal Franco wierd de zelfstandigheid van 't gebied en zelfs de toale styf ounderdrukt. 't Is moa achter de dôod va Franco dan ze were autonomie winn, met een eign parlement (De Generalitat).


Ofbeeldienge:Abbey of Montserrat 04.jpg|'t Klôoster van Montserrat
Ofbeeldienge:El Perelló - Windmill.jpg|De windmeuln van el Perelló
Ofbeeldienge:View of Nativity Façade of Basilica and Expiatory Church of the Holy Family (Basílica i Temple Expiatori de la Sagrada Família) ( UNESCO World Heritage Site). Barcelona, Catalonia, Spain.jpg|Sagrada Familia, Barcelona
Ofbeeldienge:Bastiments.jpg|Den top van de Bastiments is 2.881,3 meters ooghe


## Geografie
Catalonië is een styf ofwisselnde regio. Der zyn bergn voe te skiën in 't noordn en meer of 350 kilometers kust, woavan dat 't eeste stik, dichtste tegen de Fransche grenze de Costa Brava genoemd wordt.

Catalonië bestoat uut vier provinsjes (de noame van d'oofdplatse is gelyk an de noame van de provinsje):
* Barcelona
* Girona
* Lleida
* Tarragona
Glottisslag

De **glottisslag** (Internationaal Fonetisch Alfabet: [ʔ]) es e korte ounderbrekienge, eigentlik ne nasoaln stoot, by d'uutsproake van sommigste klankn. 
In 't West-Vlams oor je ne glottisslag achter de medeklienkers **k, p, t** vlak voe't ende van e word. Soms oor je deur diene glottisslag de medeklienker elegansn nie mei.

In 't Standoardvlams schryvn we de glottisslag mei en **apostrof**.

Voe de dudelikeid wirden sommigste glottissloagn nie geschreevn, vb Knokke en Oarelbeke (Kno'e en Oarlebe'e).

En poar voorbeeldn uut Standoardvlams 1.1:

 SV: drukk'n (drukken), klienk'n (klinken), werk'n (werken)
 SV: kremp'n (krimpen), loop'n (lopen), pupp'n (poppen)
 SV: buut'n (buiten), vicht'n (vechten)

In sommigste kustdialectn en periferie (lik in 't Knoks, Lapscheurs, Oostkerks, Dams, Uutkerks, Blankenbergs, Wenduuns) es de 'sch' niet lik /sX/ uutgesprookn, moa es de stemloze alveaire fricatief (ch) of /X/ achter en /s/-klanke vervangn deur ne glottislag. 

 s'uppe (schop), s'oenn (schoenen), s'ône (mooi), s'itterend (schitterend)

Glottisslag ei j'ook in andere toaln lik in 't Cockney-Iengels, Nedersaksisch, Deens, Aroabisch en Indonesisch.
Hattrick

**Hattrick** is nen online voetbolmanagerspel waarin ge jon eigen (virtuweel) tiem ebt.
In het spel kunt u allerlie dingn glijk spjelers koopn, verkoopn, ze ountslaan,...
Ook kunt ge trainers bienjimn, der ountslaan, jeugdploegsken maken,... vanalles en zelfs nog wa mêer!
Etgeen ge zeker nie meugt vergeten is uwen westridipstellink, uw spelers in de juste formatie zetten enzo, ge kent da verzekers wel.

## Werkieng
### Matchen
Ge speelt 1 keerken per week nen competitiematch tegen 1 van die 7 andere kerelkes die ook nen ploeg ebbn in jon divisie. Ge kunt de match oftewel live volgen met ht-live(om de 10 min ofzow staat der dan een zinneke datter ene nen kans eeft gehad ofzow). Momenteel zyn der 9 divisies, goed voor in de 40 dusd tiems in den belgique. Ook kunt ge vryndskappelijke wedstridden spelen die ge zelf kunt regelen, dus ge kunt es tegen n team van nen maat spelen ofzow. Als ge da perse wilt kunt ge naturlijk wok tegen de een of andre arabier gan spelen ofzo :).

### Spjilers
Als ge naar den pagina goat genaamd -spelers-(helaas ister nog gene west-vlomsn hattrick) kunt ge uw spelers zyn tegare met un statuskes enzo. Ge kunt ze sortjeren ip naam, leeftijd, scoren, verdedigen,...
Uw spelers ebben voor alles nen bepaalden stat, waaraan ge oungeveer kunt zyn oe goed die zijn. Die stats gaan van -onbestoand- tot -mythis- of -goddlyk- ofzow.(dertussen zitten der nog een stuk of twintig van die dingen glijk goed, zwak, uitstekend, rampzalig,...)

### Dn Club
By den pagina genoamd -de club- kunt ge keepertrainers, assistent trainers, dokteurs enzo aannemen voor uw ploeg. Die verbeteren de training, of hun vorm of woordvoerders verbeteren de houding van uw sponsors en supporters en ge kunt zo nog ffe doorgaan.
Ook kunt ge daar geld steken in uw jeugdploegske, als ge daar een paar seizoene veel geld in steekt kunt ge der jeugdspjilers uthalen voor in uw eige ploeg te steken of te verkopen.

### Economiek
Dr is wok nen pagina ezoa genoemd, daar ebt ge nen soort van overzicht ip uw kosten,ipbrengsten, sponsorsgeld enzo.

### Transfers
Ge kunt spelers zetten ip den transferlijst, die bluven daar drie dagen stoan en iedereen die wil kan der ip bieden(de hoogste bieder krigt em ip et loatste). Zo kunt ge uw ploeg verbetren door beter spjilers te koopn of als ge bv 15 verdedigers ebt dedie die ge nie nodig ebt te verkopen.

## Externe koppelienge
* Officiëeln site Hattrick
Krant van West-Vlaanderen

De **Krant van West-Vlaanderen** (*Gazette van West-Vloandern*) es e wekelykse gazette die in West-Vloandern wordt uutgegeevn. De gazette bestoat uut verschilende regionale ediesjes, en wordt deur Roularta uutgebrocht. 't Et e totoale verspreidienge va 78.134 exemploarn.

De gazette is oorsprounkelik ountstoan uut de *Roeselaarse Weekbode*, en et teegnwoordig 8 aparte regionale versies: "De Weekbode Roeselare-Izegem", "KW Kortrijk-Menen", "De Weekbode Tielt", "Het Wekelijks Nieuws Waregem", "Brugsch Handelsblad", "De Weekbode Torhout", "De Zeewacht Kust" en "Het Wekelijks Nieuws Westhoek". De centroale olgemêne redactie zit in Roeseloare.

## Varia
* Ip 10 november 2006 eit de gazette een interview gepubliceerd over de West-Vlamsche wikipedia, zie  vo mêer details.
* Sedert 12 januoari 2007 presenteerde de gazette iedere weke een artikel van de West-Vlamsche wikipedia in de rubriek Wiki van de Weke, moa dat en ze achter 4 weekn stille eleid.

## Externe koppelienge
*Officieeln website
West-Vloandern

**West-Vloandern** (Nederlands: *West-Vlaanderen*, Frans: *Flandre-Occidentale*, Duuts: *Westflandern*) es êen van de vuuf Vlamsche en êen van de tien Belgische provinsjes. 't Is de provinsje die 't mêest in 't Westn van Vloandern ligt en d'ênigste in België die an de zêe ligt.

Der weunen oungeveer 1,2 miljoen minsn in West-Vloandern. 't Grenst in 't zuudn en westn an Vrankryk, in 't nôordwestn an de Nôordzêe, in 't nôordôostn an d' Hollandsche provinsje Zêeland, in 't ôostn an Ôost-Vloandern en in 't zuudôostn an Henegouwn. d' Oofdstad is Brugge, andere belangryke steedn zyn Kortryk, Ostende, Roeseloare en Yper. 

West-Vloandern is ook vrêe gekend va zyn kust: een strepe van 67&nbsp;km woar dat hêel België noartoe trekt ot schôon were è. 

Buutn de kust ei j' ôok nog andere streekn: 

* Bachten de Kupe en de reste van de polders
* Euvelland, de streke round de Kemmelberg (156 meiters oge), met uutlopers noa Vrankryk
* de busschn round Brugge
* 't Outland, de streke round Toeroet 
* de Leiestreke
* de streke round Yper, met zyn vele monumentn die den Êestn Weireldoorloge van '14 - '18 erdenkn
* de Westoek, oungeveer de streke tusschn Wervik, Veurne en Diksmude

## Toale
De officiële toale in de provinsje is Nederlands. Moa de menschn klappn meestol wel 't typische West-Vlams; ni ollêne ounder makoar moar ouk teegn menschn da ze nie kenn, en zelfs in officiële situoasjes.
Teegn de toalgrenze zyn d'r nog de faciliteitengemêentn Spiere-Elkyng en Mêesn woa de Frans ouk een officiële toale is.

## Polletiek
De provincie weird geleid deur Carl Decaluwé (CD&V).

## Arrondissementn

Ofbeeldienge:Arrondissement Brugge Belgium Map.png|Brugge
Ofbeeldienge:Arrondissement Diksmuide Belgium Map.png|Diksmude (Diksmuide)
Ofbeeldienge:ArrKortrijkLocation.png|Kortryk (Kortrijk)
Ofbeeldienge:Arrondissement Oostende Belgium Map.png|Ostende (Oostende)
Ofbeeldienge:Arrondissement Roeselare Belgium Map.png|Roeseloare (Roeselare)
Ofbeeldienge:Arrondissement Tielt Belgium Map.png|Tielt
Ofbeeldienge:Arrondissement Veurne Belgium Map.png|Veurn (Veurne)
Ofbeeldienge:Arrondissement Ieper Belgium Map.png|Yper (Ieper)


## Gemêentn
Gemêentn met underne officiële AN noame, steedn ein (stad) achter underne noame:

A Meulebeke by Tielt

B Ruiselede by Wingene

## Referensjes


## Externe koppeliengn
*Provinsje West-Vloandern op Vlaanderen.be
*Provinsje West-Vloandern op ToppMapViewer
Oarsele

**Oarsele** (Nederlands: *Aarsele*; Aarseels *Oasle*) es e klêen dorp tussn Tielt en Deinze mee 3000 inweuners. De noame komt van 't Germoansche **arda* (wêe) en **sala* (uus met êen koamer). 

Der zyn een oantal cafés en verênigingn gelik 't twêe tonêelverenigiengn en 't muziek.

Typisch vo 't Oasels es de ou-klank in bouk, brouk, genouf, prouvn, ... ('boek, broek, genoeg, proeven').
## Beziensweirdigheedn
:15px *Kykt noa [[Bouwkundig erfgoed in Oarsele]]*
## Externe koppelienge
*De website van 't muziek Sint-Cecilia van Oarsele
John Steinbeck

thumb|John Steinbeck in 1962
**John Steinbeck** (Salinas Californië, 27 februoari 1902 - New York, 20 december 1968) wos nen Amerikoanschen schryver en j'eit de "nobel" prys van de literateure gewounn in 1962.

John schreef in een realistischn styl, mêestal over oarme minsn uut de werkersklassen. Zyn werk *The Grapes of Wrath* vertelt et verhoal van de "Joads", een oarme familie van de Amerikoansn stoat Oklahoma binst de "Dust Bowl", en under probleemn in de stoat California. De roman stelt op indringende wyze et imigratievroagstuk an d'ordre. 't Wordt gezien as een verdediginge van d' oarme menschn teegn de ryke.

*East of Eden* is waarschynlik et belangrykste werk van Steinbeck. In dien roman stopt de schryver met 't kykn noa de socioale onrechtvoardigeid as bronne vo 't kwoad en zoekt de wortels van 't kwoad in de menschelike psychologie.
Manchester United

miniatuur|''truitje van manchester united''
**Manchester United** is e voetbolclub uut Iengeland.

Z'ein al joarn trofees (11x FA-cup) en titels (20x Premier League) gewounn in Iengeland en in de Champions League bevoorbeeld (1968, 1999 en 2008). Êentige van nunder sterspelers zyn Wayne Rooney, Rio Ferdinand, Christiano Ronaldo en Ryan Giggs. 

Vo de moment es Manchester ook êen van de rykste voetbolploegs uut de weireld: z'ein sponsers lik Nike en AIG.
Under stadium is Old Trafford, 't grôotste in Iengeland. De capaciteit e 76.000 supporters en da's vele mêer dan Arsenal, Liverpool of Chelsea.

## Êrelyste
;Premier League (20x)
: 1907/08, 1910/11, 1951/52, 1955/56, 1956/57, 1964/65, 1966/67, 1992/93, 1993/94, 1995/96, 1996/97, 1998/99, 1999/2000, 2000/01, 2002/03, 2006/07, 2007/08, 2008/09, 2010/11, 2012/13
;FA Cup (11x)
:1909, 1948, 1963, 1977, 1983, 1985, 1990, 1994, 1996, 1999, 2004
;League Cup (4x)
: 1992, 2006, 2009, 2010
;Champions League (3x)
: 1968 (teegn Benfica)
: 1999 (teegn Bayern München)
: 2008 (teegn Chelsea)
;Beker voun Bekerwinnoars (1x)
: 1991 (teegn Barcelona)
;Europeeschn Supercup (1x)
: 1991 (teegn Rode Ster Belgrado)
;InterContinentoaln Cup (1x)
: 1999 (teegn Palmeiras)
;FIFA Club Weireldcup
: 2008 (teegn LDU Quito)
;Community Shield (Iegelschn Supercup) (20x)
: 1908, 1911, 1952, 1956, 1957, 1965, 1967, 1977, 1983, 1990, 1993, 1994, 1996, 1997, 2003, 2007, 2008, 2010, 2011, 2013

## Ploeg 2009-2010
Hierounder de spelers die geregeld in den êeste poeg speeln:

### Golle
* Edwin van der Sar
* Ben Foster
* Tomasz Kuszczak
### Verdedigienge
* Gary Neville
* Patrice Evra
* Rio Ferdinand
* Wes Brown
* Nemanja Vidić
* Fábio Pereira da Silva
* Rafael Pereira da Silva
* Jonny Evans
### Middnveld
* Owen Hargreaves
* Luís de Abreu Oliveira Anderson
* Ryan Giggs
* Michael Carrick
* Nani (Luís Carlos Almeida da Cunha)
* Paul Scholes
* John O'Shea
* Darren Fletcher
### Aanvol
* Michael Owen
* Dimitar Berbatov
* Wayne Rooney
* Park Ji-Sung
* Zoran Tošić
* Danny Welbeck
* Antonio Valencia
* Federico Macheda

## Ploeg 2007-2008
Ierounder en overzicht van de spelers die regelmoatig espeeld en.

### Golle
* Edwin van der Sar
* Tomasz Kuszczak
### Verdedigienge
* Gary Neville (kapiting, mor 1 keir espeeld deur e blessure) 
* Patrice Evra 
* Rio Ferdinand 
* Wes Brown
* Nemanja Vidić
* John O'Shea
### Middnveld
* Owen Hargreaves 
* Luís de Abreu Oliveira Anderson 
* Ryan Giggs
* Nani
* Park Ji-Sung
* Darren Fletcher
* Paul Scholes
* Michael Carrick

### Aanvol
* Marcus Rashford
* Romelu Lukaku

## Bekende oud-spelers
* David Beckham
* George Best
* Eric Cantona
* Bobby Charlton
* Andy Cole
* Roy Keane
* Mark Hughes
* Phil Neville
* Peter Schmeichel
* Ole Gunnar Solskjaer
* Jaap Stam
* Ruud Van Nistelrooy
* Dwight Yorke
* ...

## Externe koppelienge
* Officieeln website
Sulfer (element)

**Sulfer** of **zwoavel** is e chemisch element me atoomnummer 16. 't Behoort toe de zuurstofgroep en de ni-metaaln. 't Symbool van sulfer is **S**.
## Ipbouw
E sulferatôom bestoat in de regel ut 16 protoonn, 16 neutroonn, en 16 elektroonn. De 3 stabiele isotoopn zyn 33S, 34S en 36S. In totoal zyn der 18 isotoopn, woavan datter mo 3 zyn die e halfweirdetyd en die langer is of drie secoendn.

Ofbeeldienge:Electron shell 016 Sulfur - no label.svg|Boann met elektroonn round den atoomkern van zwoavel
Ofbeeldienge:Sulfur powder.jpg|Zwoavelpoeier

## Vôorkomn
Sulfer is e toamelik courante groundstoffe. De belangrykste bronn zyn sulferoudende mineraaln. Doarin wordt er nog e verschil gemakt tussen sulfoatoudende (SO4) en sulfietoudende (SO3).
Vodder komt da ook nog vôorn in orgoanische sulferverbiendiengn en gasn (gelik vulkoanische gasn).

Sulfer komt ôok vôorn in de mêeste eiwittn, deur disulfidebrugn te maken elp et mee vo de correcte opvouwieng te garandeern. 't Es verantwôordelik vôor de reuke van dermgoaze, eirdgoaze en van eiers. Oat een ei begunt te vorten komt 'r vergiftigde woaterstofsulfide (H2S) vry, 'tgêen gebreukt wirdt vôor stienkbommen.

## Bereidienge
Elementair sulfer is ni zo moeilik te maakn. 't Voordêel is da we da geweun zuver uut de ground kunn aaln, of toch byna zuver (99,5% oungeveer). Da wordt op e speciale maniere gedoan, 't Frasch-proces genoamd.
Je ku ook sulfer aaln uut verbiendiengn, gelik (eird)olie. Ze zettn da eerst omme in woaterstofsulfide (da straf riekt en giftig is), en tonne zetn ze da omme in SO2, woaruut da ze utendelik zuvere sulfer kunn aaln.

## Toepassiengn
Sulfer wordt in 'n industrie vele gebruukt. 't Dient als groundstoffe vo vele verbiendiengn. E poar voorbeeldn zyn mest, sulferzeur (H2SO4), poer (buskruut), vierwerk en batteryen. Dankzy sulfer en zuurstoffe kant de natuurlikke wêke catchou gevulkaniseerd weirdn, 't gêen toeloat om de gewilde sterkte en artehie van den industriële catchou te bekommn.